CELEX: 62022TN0307
Language: sl
Date: 2022-05-24 00:00:00
Title: Zadeva T-307/22: Tožba, vložena 24. maja 2022 – A2B Connect in drugi/Svet

18.7.2022   
            
            
               SL
            
            
               Uradni list Evropske unije
            
            
               C 276/17
            
         
      Tožba, vložena 24. maja 2022 – A2B Connect in drugi/Svet
      (Zadeva T-307/22)
      (2022/C 276/24)
      Jezik postopka: angleščina
      
         Stranke
      
      
         Tožeče stranke: A2B Connect BV (Purmerend, Nizozemska), BIT BV (Ede, Nizozemska), Freedom Internet BV (Amsterdam, Nizozemska) (zastopnica: L. Oranje, odvetnica)
      
         Tožena stranka: Svet Evropske unije
      
         Predlog
      
      Tožeče stranke Splošnemu sodišču predlagajo, naj:
      
                  —
               
               
                  na podlagi člena 263 PDEU za nično razglasi Uredbo Sveta (EU) 2022/350 z dne 1. marca 2022 o spremembi Uredbe (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (1) in Sklep Sveta (SZVP) 2022/351 z dne 1. marca 2022 o spremembi Sklepa 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini (2); in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo tri tožbene razloge.
      
                  1.
               
               
                  Prvi tožbeni razlog: izpodbijani sklep in izpodbijana uredba nimata pravne podlage v členu 29 PEU in členu 215 PDEU in/ali tožena stranka je ravnala zunaj okvira svoje pristojnosti, kot je določena v Pogodbah, zlasti v naslovu V PEU.
               
            
                  2.
               
               
                  Drugi tožbeni razlog: izpodbijana uredba in izpodbijani sklep kršita člen 11 in člen 52 Listine Evropske unije o temeljnih pravicah.
               
            
                  3.
               
               
                  Tretji tožbeni razlog: izpodbijana uredba in izpodbijani sklep kršita člen 41 Listine Evropske unije o temeljnih pravicah in pomenita kršitev pravnih pravil v zvezi z uporabo Pogodb, natančneje splošnih načel dobrega upravljanja.
               
            
         (1)  UL 2022, L 65, str. 1.
      
         (2)  UL 2022, L 65, str. 5.